Legutóbbi kötetében, amely az „Egy komcsi nyanya vagyok!” címet viseli, egy nyugdíjas munkásnő szemszögéből ábrázolja az előző rendszer iránti nosztalgiát. A regény során átélhetővé válnak Emilia Apostoae géplakatosnő szempontjai, a könyv ugyanakkor – éppen a főhősnő emlékein keresztül – kíméletlenül rámutat a Ceaușescu-rendszer infantilizmusára és hazugságaira, ami sok egyezőséget árul el a magyarországi Kádár-rendszerrel is. A könyvben ütköznek a kommunizmust visszavágyó és a rendszerváltás után beköszöntött szabadságot előtérbe helyező népszerű sztereotípiák is. A könyv, amely a romániai magyarok körében is népszerű Ceaușescu-adomák széles tárháza is egyben, 2008-ban magyarul is megjelent.